Δήμος Χερσονήσου

Ο Δήμος Χερσονήσου είναι δήμος της περιφέρειας Κρήτης που συστάθηκε με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Γουβών, Χερσονήσου, Επισκοπής και Μαλίων. Η έκταση του νέου Δήμου είναι 271,58 τ.χλμ και ο πληθυσμός του 26.717 κάτοικοι, σύμφωνα με την Απογραφή του 2011. Έδρα του νέου δήμου ορίστηκαν οι Γούρνες. Με το πρόγραμμα Κλεισθένης Ι, οι τοπικές και δημοτικές Κοινότητες μετονομάστηκαν και πάλι σε Κοινότητες την 1η Σεπτεμβρίου 2019 έχοντας ξανά την ονομασία που έφεραν και προ του προγράμματος Καποδίστριας (1998).

 Ο Δήμος Χερσονήσου αποτελείται από 22 Κοινότητες, οι οποίες βρίσκονται στις τέσσερεις δημοτικές ενότητες Γουβών, Επισκοπής, Μαλίων και Χερσονήσου. Όλες οι Κοινότητες του Δήμου υπάγονται στην Επαρχία Πεδιάδος. Κοινότητα Ανωπόλεως Πεδιάδος Ανώπολις, η Γούρναι, αι Μονή Αγίου Ιωάννου Θεολόγου, η Χάνιον του Κοκκίνη, το Κοινότητα Γουβών Αγία Πελαγία, η Γούβαι, αι Καλιβομούρης, ο Κάτω Γούβαι, αι Πελεκητά, τα Σκοτεινόν, το Κοινότητα Ελαίας Άγιος Ρωμανός, ο Δία, η (νησίς) Ελαία, η Καρτερός, ο Σταυρωμένο, το Κοινότητα Επάνω Βαθείας Άγιος Ιωάννης, ο Επάνω Βάθεια, η Κοινότητα Καλού Χωρίου Πεδιάδος Καλόν Χωρίον, το Κοινότητα Κάτω Βαθείας Βαθειανός Κάμπος, ο Βραχόκηπος, ο Κάτω Βάθεια, η Κοινότητα Κόξαρης Άγιος Γεώργιος, ο Κόξαρη, η Κοινότητα Χαρασού Βορός, ο Χαρασόν, το Κοινότητα Αϊτανίων Αϊτάνια, τα Κοινότητα Γαλίφας Γαλίφα, η Κοινότητα Επισκοπής Πεδιάδος Επισκοπή, η Κακόπετρα, η Σκόπελα, τα Σταμνοί, οι Χοχλακιαί, αι Κοινότητα Καινούργιου Χωρίου Γάλιπε, η Καινούργιον Χωρίον, το Κοινότητα Σγουροκεφαλίου Σγουροκεφάλιον, το Κοινότητα Μαλίων Μάλια, τα Κοινότητα Μοχού Μοχός, ο Σταλίς, η Κοινότητα Κρασίου Κράσιον, το Κοινότητα Λιμένος Χερσονήσου Ανισσαράς, ο Δράπανος, η Κουτουλουφάριον, το Λιμήν Χερσονήσου, ο Πισκοπιανόν, το Κοινότητα Χερσονήσου Άγιος Ιωάννης, ο Αγκισαράς, ο Αγριανά, τα Ανάληψις, η Αποσελέμης, ο Χατζανά, τα Χερσόνησος, η Κοινότητα Αβδού Αβδού, το Κοινότητα Γωνιών Πεδιάδος Γωνίαι, αι Κοινότητα Κεράς Άνω Κερά, η Κερά, η Μονή Καρδιωτίσσης, η Κοινότητα Ποταμιών Ποταμιαί, αι Σφενδύλιον, το Ο Τουρισμός Αναψυχής στο Δήμο Χερσονήσου είναι ιδιαίτερα ανεπτυγμένος και αποτελεί το τουριστικό υπόβαθρο του Δήμου, από τη δεκαετία του ‘60, καθώς τότε ανοικοδομήθηκε το πρώτο τουριστικό κατάλυμα. Ο Δήμος προσφέρει εμπλουτισμένο και διαφοροποιημένο τουριστικό προϊόν αναψυχής πλούσιο σε εναλλαγές χρωμάτων, πράσινου και γαλάζιου. Ο τουρισμός αναψυχής συμβάλει στην οικονομική βιωσιμότητα του Δήμου. Στο Δήμο είναι εγκατεστημένος μεγάλος αριθμός όλων των τουριστικών καταλυμάτων (Resorts, Hotels, Apts) και στο σύνολο τους οι κλίνες ξεπερνούν τις 100.000. Η τουριστική εμπειρία ολοκληρώνεται με την επίσκεψη στο Θαλασσόκοσμο, το μεγαλύτερο ενυδρείο στην Ελλάδα, με είδη από το Μεσογειακό Θαλάσσιο Κόσμο και την επίσκεψη στη Νήσο Ντία, όπου οι επισκέπτες θα έλθουν αντιμέτωποι με τη μαγεία του καταγάλανου Κρητικού Πελάγους. Πολύ σημαντικό επίσης και πλούσιο είναι το οικοπολιτιστικό απόθεμα του Δήμου και η μοναδικότητα της βιοποικιλότητάς του. Παραλίες: Ο Δήμος Χερσονήσου αποτελεί τον ιδανικό προορισμό για το τρίπτυχο αναψυχής ‘Sea, Sun, Sand’, καθώς οι επισκέπτες μπορούν να απολαύσουν την απέραντη θάλασσα σε μια ευρεία παράκτια ζώνη (28 χλμ.) με μοναδικές και βραβευμένες με γαλάζια σημαία παραλίες. Υδάτινα Πάρκα: Στο Δήμο υπάρχουν τρία σημαντικά Υδάτινα Πάρκα: τα Star Beach, Water City και Aqua Plus τα οποία προσφέρονται για παιχνίδια στο νερό, θαλάσσιες αποδράσεις, χαλάρωση και διασκεδαστικές εκδηλώσεις, συναυλίες, και διαθέτουν υπηρεσίες εστίασης. Αγορές: Ο Δήμος χαρακτηρίζεται για την ιδιαίτερα ανεπτυγμένη αγορά, τα εμπορικά καταστήματα και τα Εμπορικά Κέντρα. Ιδιαίτερη ανάπτυξη υπάρχει στα τουριστικά καταστήματα, με αντίστοιχη ζήτηση στα τουριστικά προϊόντα, καθώς ο Δήμος απορροφά το 4,6 % των αφίξεων της Ελλάδας. Με πολλά καταστήματα, μπορεί να ικανοποιήσει και τον πιο απαιτητικό επισκέπτη. Γαστρονομία: Αποτελεί την αυθεντική πλευρά του Κρητικού πολιτισμού. Η βάση της κρητικής διατροφής είναι το ελαιόλαδο και 5000 χρόνια μετά από την εμφάνιση του Μινωικού πολιτισμού, προσφέρει άριστο διατροφικό πρότυπο, που βελτιώνει σημαντικά την ποιότητα και το προσδόκιμο ζωής. Πολλές παραδοσιακές ταβέρνες υπάρχουν σε όλα τα χωριά του Δήμου που προσφέρουν την αυθεντική κρητική κουζίνα. Νυχτερινή Διασκέδαση: Εντυπωσιακή νυχτερινή ζωή, γεμάτη παλμό. Ο Δήμος Χερσονήσου διαθέτει μεγάλη πυκνότητα σε καφετέριες, μπαρ, ντίσκο και κλαμπ, με ποικίλο ύφος μουσικής. Οργανώνονται DJs sets και πάρτυ, ιδιαίτερα τη θερινή περίοδο, και προσφέρουν πλούσια εμπειρία νυχτερινής ζωής. Ο πολιτιστικός Τουρισμός είναι άλλη μία μορφή εμπειριών που μπορεί κάθε επισκέπτης να απολαύσει στο Δήμο Χερσονήσου. Διαθέτει πολλούς πόρους πολιτιστικής κληρονομιάς, και συγκεκριμένα τέσσερα μουσεία (Αγροτικό Μουσείο Μενέλαου Παρλαμά, Λυχνοστάτης Λαογραφικό Μουσείο, Αρχαιολογικό Μουσείο Μαλίων, Αργυράκειο Πολεμικό & Εθνολογικό Μουσείο) καθώς και τα δύο ενυδρεία [Θαλασσόκοσμος, Aquaworld Aquarium] και όλα αυτά μαζί συνθέτουν ένα ολοκληρωμένο πολιτιστικό δίκτυο. Χωριά & Οικισμοί: Ο πολιτιστικός και θρησκευτικός τουρισμός με οργανωμένες εκδρομές στα πολλά και μοναδικά χωριά του Δήμου αποτελεί αυθεντική εμπειρία και οι επισκέπτες μπορούν να ‘γευτούν’ τα τοπικά χρώματα και τις γεύσεις του Δήμου μέσα από την εξερεύνηση των παραδοσιακών οικισμών. Μουσεία, Μνημεία, Αρχαιολογικοί τόποι: Παράλληλα ο δήμος χαρακτηρίζεται από την πλούσια ύπαρξη σημείων αρχαιολογικού ενδιαφέροντος – [Αρχαιολογικός Χώρος Μαλίων, Χρυσόλακκος, Αρχαιολογικός Χώρος Αμνισού, Μέγαρο Νίρου, Αρχαιολογικός Χώρος Καστρί, Αρμί, Σπήλαιο της Ειλειθυίας] με γνωστότερο τον αρχαιολογικό χώρο των Μαλίων. Το Μινωικό ανάκτορο των Μαλίων χωροθετείται σε μια πανέμορφη τοποθεσία κοντά στη θάλασσα και αποτελεί το τρίτο μεγαλύτερο σε μέγεθος μινωικό ανάκτορο, μετά της Κνωσού και της Φαιστού. Ο μύθος λέει ότι το ανάκτορο των Μαλίων χρησίμευε ως κατοικία του Σαρπηδόνα, αδερφού του Μίνωα. Ιστορικά, το 1915 ο Ιωσήφ Χατζιδάκης ξεκίνησε τις ανασκαφές στο λιμάνι, ενώ το 1921 η Γαλλική Αρχαιολογική Σχολή συνέχισε τις εργασίες στον Χρυσόλακκο, που βρέθηκε το πασίγνωστο υπέροχο χρυσό κόσμημα με τις μέλισσες, το οποίο θεωρείται ως το σπουδαιότερο εύρημα των Μαλίων. Η Κρήτη έχει πνευματική παράδοση αιώνων, η οποία αποτυπώνεται στα ιστορικοθρησκευτικά μνημεία, τους ναούς, τα μοναστήρια και στα ξωκκλήσια της. Ο θρησκευτικός τουρισμός, η παλαιότερη και επικρατέστερη μορφή τουριστικής μετακίνησης, βρίσκεται στους άξονες προτεραιότητας του Δήμου, καθώς, συνδυάζει πνευματικά, πολιτισμικά και ιστορικά θέματα και παράλληλα αναδεικνύει την εθνική ταυτότητα του Δήμου. Ο Δήμος Χερσονήσου αναγνωρίζει τη σπουδαιότητα αυτή των ιερών μνημείων και στόχο έχει να ενισχύσει το κατανυκτικό βίωμα και το θρησκευτικό συναίσθημα. Στο Δήμο ξεχωρίζουν οι βυζαντινές εκκλησίες του οικισμού του Αβδού, ο οποίος συγκεντρώνει αρκετούς ναούς [Ι.Ν. Αγίου Αντωνίου, Ι.Ν. Αγίου Γεωργίου, Ι.Ν. Ευαγγελισμού της Θεοτόκου, Ι.Ν. Αγίου Κωνσταντίνου, που κοσμούνται από αξιόλογες τοιχογραφίες, η Παναγιά η Γκουβερνιώτισσα στον οικισμό Ποταμιών και η Παναγία της Καρδιώτισσας στον οικισμό Κερά. Παράλληλα η δημοτική ενότητα της Επισκοπής διαθέτει έντονο το θρησκευτικό στοιχείο καθώς μέσα στο χωριό υπάρχουν οι βυζαντινές εκκλησίες του Μιχαήλ Αρχάγγελου, της Αγίας Παρασκευής και του Αγίου Ιωάννη με ιδιαίτερες τοιχογραφίες. Εορταστική μέρα αποτελεί η 11η του Νοέμβρη καθώς γιορτάζει ο πολιούχος της Επισκοπής Άγιος Μηνάς, και λαμβάνουν χώρα διάφορες εκδηλώσεις, που προσελκύουν τον επισκέπτη. Ακόμη στη Δημοτική Κοινότητα Λιμένος Χερσονήσου τα ερείπια των τριών παλαιοχριστιανικών εκκλησιών υπενθυμίζουν την ύπαρξη μιας από τις παλαιότερες Μητροπόλεις, αυτή της Χερρονήσου. Εκκλησίες: Στο Δήμο Χερσονήσου ο Επισκέπτης μπορεί να απολαύσει την επίσκεψη σε θρησκευτικούς τόπους λατρείας, καθώς υπάρχουν δεκάδες εκκλησίες και ξωκκλήσια, του 11ου αιώνα μ.Χ. μέχρι και το 16ο αιώνα μ.Χ. με σημαντικό ιστορικό αποτύπωμα. Κάθε εκκλησία είναι μία μοναδική ιστορική μνήμη, μοναδική αρχιτεκτονική και ξεχωριστή εμπειρία για τους επισκέπτες. Μοναστήρια: Τα μοναστήρια που υπάρχουν στο Δήμο, παρουσιάζουν ιδιαίτερο ενδιαφέρον και ενισχύουν την θρησκευτική επισκεψιμότητα. Ο Δήμος έχει την Παναγία Καρδιώτισσα (Κερά), την Παναγία Γκουβερνιώτισσα (Ποταμιές), την Κυρά Ελεούσα (Βορίτσιο) και τα Μοναστήρια Παναγίας Θεογεννήτορος (Μοχός), Αγίου Ιωάννου Θεολόγου (Ανώπολης) και Γεννέσιο της Θεοτόκου (Σγουροκεφάλι), τα οποία χρόνο με το χρόνο προσεγγίζουν όλο και περισσότερους επισκέπτες. Κάθε επισκέπτης μπορεί να περιηγηθεί στην αρχιτεκτονική, γλυπτική, αγιογραφία και τα τεκμήρια τέχνης και τεχνικής. Οι εμπειρίες περιπέτειας χαρακτηρίζουν το Δήμο Χερσονήσου, καθώς η ύπαιθρος προσφέρεται για τέτοιες δραστηριότητες. Ο φυσικός πλούτος, προτρέπει τους φυσιολάτρες – επισκέπτες να αναζητήσουν δυνατές εμπειρίες, κοντά στη φύση που ανεβάζουν την αδρεναλίνη στα ύψη, όχι μόνο ως διαφορετικές αλλά και ως αυθεντικές. Μεγάλες περιοχές του Δήμου έχουν ενταχθεί στο δίκτυο Natura 2000. Η Νήσος Ντία, η οποία αποτελεί σπουδαίο βιότοπο για πολλά είδη πουλιών και μέρος του Αζιλακόδασους στους πρόποδες του Όρους Σελένα. Πεζοπορία: Η απόδραση από το περιβάλλον της διακριτικής πολυτέλειας των παράλιων περιοχών προς το τοπίο της ενδότερης χώρας του Δήμου Χερσονήσου αποτελεί μια γοητευτική αντίθεση. Στο Δήμο Χερσονήσου ο πεζοπόρος επισκέπτης διασταυρώνεται σε κάθε βήμα του με τη μυθολογία, το λαϊκό πολιτισμό, την ιστορία, και την αρχαιολογία μέσα σε ένα υπέροχο φυσικό περιβάλλον. Για το λόγο αυτό, η πεζοπορία που μπορεί να χαράξει κάθε επισκέπτης, προσφέρει την ηρεμία της φύσης μέσα από το άγριο κρητικό τοπίο των ορεινών όγκων, τα φαράγγια και τα σπήλαια, αλλά και τη δροσιά της υπέροχης θάλασσας. Όλα αυτά συνθέτουν μία μοναδική εμπειρία πεζοπορίας, γεμάτη αντιθέσεις. Ποδηλασία: Ο Δήμος Χερσονήσου προσφέρεται για ποδηλατικές εμπειρίες. Κάθε επισκέπτης είτε είναι λάτρης του άγνωστου, είτε των προτεινόμενων διαδρομών μπορεί να ζήσει αυτή τη μοναδική εμπειρία. Καταδύσεις: Καθώς η Κρήτη αποτελεί έναν από τους ελληνικούς προορισμούς με το μεγαλύτερο αριθμό καταδυτικών κέντρων εκπαίδευσης, ο Δήμος δε θα μπορούσε παρά να δώσει ιδιαίτερη έμφαση σε αυτή τη μορφή εμπειρίας. Οι επισκέπτες του Δήμου μπορούν να απολαύσουν το υποβρύχιο περιβάλλον της Κρήτης και να ζήσουν τη καταγάλανη αυτή εμπειρία. Ο Δήμος διαθέτει καταδυτικά κέντρα για κάθε απαίτηση και βαθμό δυσκολίας και έχει χαρτογραφημένα συγκεκριμένα θαλάσσια πάρκα και ζώνες κατάδυσης. Ιπποτουρισμός: Οι επισκέπτες του Δήμου Χερσονήσου μπορούν να απολαύσουν την ελεύθερη ιππασία ή την εμπειρία εκμάθησης ιππασίας στις σύγχρονες μονάδες ιπποτουρισμού και εκμάθησης ιππασίας οι οποίες βρίσκονται στα διοικητικά όρια του Δήμου. Γκολφ: Το Crete Golf Club, αποτελεί το μοναδικό γήπεδο γκολφ στην Κρήτη, και ένα από τα πιο εντυπωσιακά στη Μεσόγειο, το οποίο προσφέρει δυνατή εμπειρία γκολφ στους Επισκέπτες, καθ’όλη τη διάρκεια του χρόνου, σε ένα χώρο 720 στρεμμάτων. Άλλες Δραστηριότητες: Ο Δήμος Χερσονήσου, προσφέρει εμπειρίες κάθε είδους, και συνεχώς ακολουθεί τις νέες τάσεις και τα πρότυπα της σύγχρονης τουριστικής ζήτησης. Στο πλαίσιο αυτό συνεχώς αναπτύσσει νέες εμπειρίες, και τις αντίστοιχες υποδομές, όπως αυτές των εμπειριών της αναρρίχησης και του αλεξίπτωτου πλαγιάς στις Δημοτικές Ενότητες Γουβών και Χερσονήσου. Η ‘ποιοτική’ εξωστρέφεια και η ανταγωνιστικότητα του προορισμού θεωρούνται από τους πρώτους στρατηγικούς στόχους του Δήμου Χερσονήσου. Ο Δήμος διαθέτει άρτιες υποδομές για την ανάπτυξη της κατηγορίας εμπειριών M.I.C.E. η οποία αποτελεί προσοδοφόρο και υψηλής ποιότητας κομμάτι της τουριστικής βιομηχανίας. Οι σύγχρονες υποδομές και υπηρεσίες καθώς και η εύκολη πρόσβαση στον τόπο πραγματοποίησης των συνεδρίων - ο Δήμος βρίσκεται κοντά στις πύλες εισόδου της Νήσου -, αποτελούν σπουδαίους παράγοντες προσέλκυσης των επισκεπτών. Συνέδρια και Ημερίδες: Η Ελλάδα είναι η γενέτειρα της επιστήμης. Αναγνωρίζοντας το σημαντικό ακαδημαϊκό υπόβαθρο της Κρήτης, ο Δήμος έχει θέσει ως προτεραιότητα την ανάπτυξη του συνεδριακού τουρισμού. Τα ίδια τα ακαδημαϊκά ιδρύματα, διοργανώνουν κάθε χρόνο συνέδρια παγκόσμιας εμβέλειας στα Ξενοδοχεία του Δήμου, με υψηλές απαιτήσεις υπηρεσιών και άρτιες υποδομές, και τον καθιστούν ιδανικό τόπο διεξαγωγής συνεδρίων. Κάθε χρόνο διοργανώνονται στο Δήμο περισσότερα από 60 εθνικά και διεθνή συνέδρια. Εκθέσεις: Στο Δήμο Χερσονήσου, χωροθετείται το Διεθνές Εκθεσιακό Κέντρο Κρήτης [ΔΕΚΚ], το οποίο φιλοξενεί πληθώρα εκθέσεων και εκδηλώσεις παγκόσμιας εμβέλειας. Ο χώρος απευθύνεται σε κάθε ενδιαφερόμενο με υψηλές απαιτήσεις προβολής και δικτύωσης. Γάμοι: Μία άλλη μοναδική εμπειρία που μπορεί να ζήσει κάθε επισκέπτης στο Δήμο Χερσονήσου, είναι η τέλεση Γάμων, καθώς ο Δήμος αποτελεί το ιδανικό μέρος για να βιώσουν και να επισφραγίσουν οι Επισκέπτες την πιο όμορφη μέρα της ζωής τους, σε ένα ειδυλλιακό περιβάλλον, πλήρους κατάνυξης Ο Δήμος Χερσονήσου βρίσκεται στα βόρεια παράλια του νομού Ηρακλείου και μόλις 25 χιλιόμετρα από την πόλη του Ηρακλείου. Είναι πολύ κοντά στις κυριότερες πύλες εισόδου του νησιού που είναι το λιμάνι και το αεροδρόμιο του Ηρακλείου καθώς και στον αρχαιολογικό χώρο της Κνωσού. Από το 2010 και το πρόγραμμα Καλλικράτης ο Νέος Δήμος Χερσονήσου περιλαμβάνει πλέον τις δημοτικές ενότητες/πρώην δήμοι Γουβών, Επισκοπής και Μαλίων. Ο Λιμένας Χερσονήσου, οι Γούβες και η περιοχή των Μαλίων είναι παραθαλάσσιες και είναι οι περιοχές που ουσιαστικά αναπτύσσεται η τουριστική δραστηριότητα του δήμου. Στις υπόλοιπες ενότητες οι οποίες βρίσκονται στην ενδοχώρα η τουριστική ανάπτυξη τους είναι ουσιαστικά ανύπαρκτη μια και δεν υπάρχει καμία σύνδεση με τον παραθαλάσσιο τουρισμό. Ο νέος δήμος είναι ένας από τους πλέον δημοφιλείς και ανεπτυγμένους τουριστικούς προορισμούς της Κρήτης αλλά και της χώρας. Με περισσότερα από 48.000 κλίνες κύριων τουριστικών καταλυμάτων το 2008 τα οποία αντιστοιχούν σε περίπου 25% των κλινών της Κρήτης, 73% του Νομού Ηρακλείου και περίπου 6,5% της Ελλάδας, είναι εμφανής η σημασία του τουρισμού στην περιοχή τόσο σαν οικονομική δραστηριότητα όσο και σαν φορέας κοινωνικών και περιβαλλοντικών αλλαγών. Μπορεί να θεωρηθεί λοιπόν αντιπροσωπευτικό δείγμα των ανεπτυγμένων περιοχών της Ελλάδος αλλά και της Μεσογείου. Κρήτη Ξενοδοχεία: Το 34% των ξενοδοχείων της Κρήτης βρίσκεται στο νομό Ηρακλείου Το 24,7% των ξενοδοχείων της Κρήτης βρίσκεται στο Δήμο Χερσονήσου Κρήτη Διαμερισμάτων/Παραδοσιακά Ξενοδοχεία/Κάμπινγκ: Το 23,2% των Διαμερισμάτων/Παραδοσιακά Ξενοδοχεία/Κάμπινγκ βρίσκεται στο νομό Ηρακλείου Το 12,9% των Διαμερισμάτων/Παραδοσιακά Ξενοδοχεία/Κάμπινγκ βρίσκεται στο Δήμο Χερσονήσου Νομός Ηρακλείου Ξενοδοχεία: Το 72,8% των ξενοδοχείων του νομού Ηρακλείου βρίσκεται στο Δήμο Χερσονήσου Νομός Ηρακλείου Διαμερισμάτων/Παραδοσιακά Ξενοδοχεία/Κάμπινγκ: Το 55,8% των Διαμερισμάτων/Παραδοσιακά Ξενοδοχεία/Κάμπινγκ βρίσκεται στο Δήμο Χερσονήσου Κρήτη Κλίνες Ξενοδοχεία: Το 42% των κλινών Ξενοδοχείων της Κρήτης βρίσκεται στο νομό Ηρακλείου Το 31,3% των κλινών Ξενοδοχείων της Κρήτης βρίσκεται στο Δήμο Χερσονήσου Κρήτη Κλίνες Διαμερισμάτων/Παραδοσιακά Ξενοδοχεία/Κάμπινγκ: Το 41,6% των κλινών Διαμερισμάτων/Παραδοσιακά Ξενοδοχεία/Κάμπινγκ της Κρήτης βρίσκεται στο νομό Ηρακλείου Το 32,5% των κλινών της Διαμερισμάτων/Παραδοσιακά Ξενοδοχεία/Κρήτης βρίσκεται στο Δήμο Χερσονήσου Νομός Ηρακλείου Κλίνες Ξενοδοχεία: Το 74,6% των κλινών ξενοδοχείων του νομού Ηρακλείου βρίσκεται στο Δήμο Χερσονήσου Νομός Ηρακλείου Κλίνες Διαμερισμάτων/Παραδοσιακά Ξενοδοχεία/Κάμπινγκ: Το 78,2% των κλινών Διαμερισμάτων/Παραδοσιακά Ξενοδοχεία/Κάμπινγκ βρίσκεται στο Δήμο Χερσονήσου Στοιχεία από Ξενοδοχειακό Επιμελητήριο 2008 1999-2002 Ζαχαρίας Δοξαστάκης 2003-2010 Σπυρίδων Δανέλλης 2011-2014 Ζαχαρίας Δοξαστάκης 2014-2019 Ιωάννης Μαστοράκης 2019-σήμερα: Ιωάννης Σέγκος Ολυμπιακός Χερσονήσου, αθλητικό σωματείο που αγωνίζεται στον νότιο όμιλο της Γ' Εθνικής κατηγορίας. Περιφερειακή Ενότητα Ηρακλείου Διοικητική διαίρεση νομού Ηρακλείου, στο σχέδιο Καποδίστρια. Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο Εσωτερικών, σχέδιο Καλλικράτης Δήμος Χερσονήσου, επίσημος ιστότοπος.